ຄາດກັນວ່າ ທາງລົດໄຟລາວ-ຈີນ ອາດຈະບໍ່ສໍາເລັດຕາມກໍານົດ ຍ້ອນການຊົດເຊີຍຄ່າເສຍຫາຍຊັກຊ້າ"
ເສັ້ນທາງລົດໄຟຄວາມໄວສູງ ທີ່ມີຄວາມຍາວ 414 ກິໂລແມັດທີ່ ໄດ້ວາງສີລາເລີກ ໃນທ້າຍປີ 2015 ນັ້ນ ຕາມແຜນການແລ້ວ ແມ່ນຈະເລີ້ມເປີດບໍລິການ ໃນວັນທີ 2 ທັນວາ ປີ 2021 ນີ້. 
ທາງລົດໄຟລາວ-ຈີນທີ່ຄາດວ່າ ຈະເລີ້ມເປີດບໍລິການໃນວັນທີ 2 ທັນວາ 2021 ນີ້, ອາດ ຈະຊັກຊ້າກວ່າກໍານົດຍ້ອນ ການຊົດເຊີຍຄ່າເສຍຫາຍທີ່ບໍ່ປະຕິບັດໄດ້ຕາມແຜນການ, ອີງ ຕາມການໂອ້ລົມຂອງເຈົ້າໜ້າທີ່ທ່ານນຶ່ງໃນບໍລິສັດທາງລົດໄຟລາວ-ຈີນ ຊຶ່ງ ກິ່ງສະຫວັນ ຈະນໍາເອົາລາຍລະອຽດກ່ຽວກັບລາຍງານນີ້ຈາກນັກ ຂ່າວຂອງພວກເຮົາ ມາສະເໜີທ່ານ ໃນອັນດັບຕໍ່ໄປ ເສັ້ນທາງລົດໄຟຄວາມໄວສູງທີ່ມີຄວາມຍາວ 414 ກິໂລແມັດທີ່ ໄດ້ວາງສີລາເລີກໃນ ທ້າຍປີ 2015 ນັ້ນ ຕາມແຜນການແລ້ວແມ່ນຈະເລີ້ມເປີດບໍລິການໃນວັນທີ 2 ທັນວາ ປີ 2021 ນີ້ ເພື່ອຕ້ອນຮັບວັນຊາດຂອງ ສປປລາວ, ແຕ່ວ່າມາຮອດເດືອນຜ່ານມາການ ສ້າງ ທາງລົດໄຟດັ່ງກ່າວແມ່ນບໍ່ໄດ້ມີຄວາມຄືບໜ້າຫລາຍປານໃດ ເມື່ອທຽບໃສ່ເວລາ ທີ່ຍັງເຫລືອພຽງປີດຽວເທົ່ານັ້ນ ເມື່ອມັນສໍາເລັດໄປ 91 ເປີເຊັນເທົ່ານັ້ນ, ອີງຕາມການ ໂອ້ລົມຂອງເຈົ້າໜ້າທີ່ຂັ້ນສູງໃນບໍລິສັດດັ່ງກ່າວວ່າ: ທ່ານກ່າວຢໍ້າອີກວ່າ ການຊົດເຊີຍຄ່າເສຍຫາຍໃຫ້ແກ່ປະຊາຊົນໃນເຂດຕ່າງໆ ແມ່ນ ສໍາເລັດໄປໂດຍສະເລ່ຍແລ້ວ ແມ່ນປະມານ 72 ເປີເຊັນເທົ່ານັ້ນ, ຊຶ່ງຊັກຊ້າ ກວ່າແຜນ ການ ສະນັ້ນມັນເປັນບັນຫາຕົ້ນຕໍອັນນຶ່ງທີ່ອາດພາໃຫ້ເກີດການຫລ້າຊ້າ ຊຶ່ງບໍ່ແມ່ນການລະ ບາດຂອງພະຍາດໂຄວິດ-19 ທີ່ໄດ້ເກີດຂຶ້ນຢ່າງໜັກໃນຈີນ ແລະຍັງສືບຕໍ່ລະບາດຢູ່ໃນ ລາວໃນລະດັບໃດນຶ່ງນັບແຕ່ຕົ້ນປີນີ້ ຊຶ່ງພາໃຫ້ມີການປິດປະເທດ ແລະເມືອງຢູ່ທັງສອງປະເທດໄລຍະນຶ່ງນັ້ນ ຊຶ່ງທ່ານໃຫ້ຄໍາເຫັນວ່າ: ໂຄງການກໍ່ສ້າງທາງລົດໄຟລາວ-ຈີນ ຈາກດ່ານບໍ່ເຕັນ ຫານະຄອນຫຼວງວຽງຈັນ ຈະມີ ການນຳໃຊ້ທີ່ດິນໃນຕະຫຼອດ 2 ຂ້າງທາງກວ້າງເບື້ອງລະ 50 ແມັດ ແລະເຮັດໃຫ້ຈະ ຕ້ອງເວນຄືນທີ່ດິນໃນເນື້ອທີ່ກວ້າງກວ່າ 3,050 ເຮັກຕາ ຊຶ່ງລັດຖະບານລາວ ໄດ້ແຕ່ງ ຕັ້ງຄະນະກຳມະການຂຶ້ນມາ ເພື່ອຮັບຜິດຊອບການເວນຄືນ ແລະຊົດເຊີຍຄ່າທີ່ດິນດັ່ງ ກ່າວເປັນການສະເພາະ ເມື່ອເວົ້າເຖິງຜົນປະໂຫຍດທີ່ທາງລົດໄຟທີ່ມີມູນຄ່າເກືອບຮອດ 6 ຕື້ໂດລາ ທີ່ລາວມີ ຫຸ້ນສ່ວນຢູ່ 30 ເປີເຊັນ ແລະກູ້ຢືມເງິນຈາກຈີນເກືອບທັງໝົດນີ້ ຄາດວ່າຈະນໍາຜົນປະ ໂຫຍດມາໃຫ້ແກ່ຈີນຫລາຍກວ່າລາວຫລາຍ ອີງຕາມນັກວິເຄາະສາກົນ ດັ່ງທີ່ທ່ານ ເມີເຣ ໄຮເບີດ (Murray Hiebert) ຈາກສູນກາງການສຶກສາກ່ຽວກັບຍຸດທະສາດ ແລະ ສາກົນທີ່ຕັ້ງຢູ່ນະຄອນຫລວງວໍຊິງຕັນ ແລະຜູ້ຂຽນປຶ້ມທີ່ຊື່ວ່າ “Under Beijng’s ເດືອນສິງຫາປີນີ້ວ່າ: “ທາງລົດໄຟຈາກຄຸນໝິງ ໄປຫາສິງກະໂປເປັນບູລິມະສິດສູງສໍາລັບ ຈີນ ມັນຈະອຳນວຍຄວາມສະດວກໃຫ້ແກ່ຂົງເຂດຕາເວັນຕົກຂອງຈີນທີ່ທຸກຍາກ ຊຶ່ງໃນ ປັດຈຸບັນນີ້ ເປັນພື້ນທີ່ບໍ່ມີທາງອອກສູ່ທະເລນັ້ນ ສາມາດເຂົ້າຫາເຂດຕ່າງໆ ທີ່ຮັ່ງມີກວ່າ ໃນເອເຊຍຕາເວັນສຽງໃຕ້ໄດ້ຫຼາຍຂຶ້ນ ແລະມັນຈະເສີມຂະຫຍາຍການຄ້າຂາຍ ແລະ ການທ່ອງທ່ຽວ” ເສັ້ນທາງລົດໄຟດັ່ງກ່າວເປັນພາກສ່ວນນຶ່ງຂອງໂຄງການລິເລີ້ມນຶ່ງແລວທາງ-ນຶ່ງເສັ້ນ ທາງທີ່ສຳຄັນຍິ່ງຂອງປັກກິ່ງຊຶ່ງຈະເລີ້ມຈາກຄຸນໝິງ, ເມືອງເອກຂອງແຂວງຢູໜານໃນ ຈີນຄາດວ່າຈະຊ່ວຍ ກະຕຸ້ນເສດຖະກິດໃນຂົງເຂດທີ່ຢູ່ຫ່າງໄກສອກຫລີກຂອງຈີນ ອີງ ຕາມການວິເຄາະຂອງນັກວິຊາການທ່ານນຶ່ງທີ່ບໍ່ປະສົງອອກນາມ ໃນນະຄອນຫລວງ ວຽງຈັນກໍບອກວ່າເສັ້ນທາງລົດໄຟດັ່ງກ່າວ ຈະນໍາຜົນປະໂຫຍດມາໃຫ້ປະຊາຊົນລາວ ໜ້ອຍກວ່າຈີນຫລາຍ ຊຶ່ງທ່ານໃຫ້ການຊີ້ແຈງຕອນນຶ່ງວ່າ: ສະຫລຸບແລ້ວ ທາງລົດໄຟຄວາມໄວສູງແມ່ນອາດຈະບໍ່ສໍາເລັດທັນຕາມກໍານົດ ເວລາທີ່ ວາງໄວ້ໃນແຜນການຍ້ອນການຊົດເຊີຍຄ່າເສຍຫາຍໃຫ້ແກ່ປະຊາຊົນ ຍັງຊັກຊ້າກວ່າ ແຜນການຫລາຍ ສ່ວນເລື້ອງຜົນປະໂຫຍດທີ່ຈະໄດ້ຈາກທາງ ລົດໄຟຄວາມໄວສູງນີ້ ຄາດກັນວ່າຝ່າຍຈີນທີ່ເປັນຜູ້ຖືຮຸ້ນລາຍໃຫຍ່ນັ້ນ ຈະໄດ້ຫລາຍກວ່າ ຝ່າຍລາວຫລາຍ